**REPUBLIKA HRVATSKA**

**KRAPINSKO-ZAGORSKA ŽUPANIJA**

**OSNOVNA ŠKOLA KRAPINSKE TOPLICE**

KRAPINSKE TOPLICE, ZAGREBAČKA 12

KLASA:112-04/25-01/4

URBROJ:2140-96-01-25-3

Krapinske Toplice, 6.lipnja 2025.

Na temelju članka 107. Zakona o odgoju i obrazovanju u osnovnoj i srednjoj školi (NN 87/08, 86/09, 92/10, 105/10, 90/11, 16/12, 86/12, 94/13, 152/14, 7/17, 68/18, 98/19, 64/20, 151/22, 155/23, 156/23) i članaka 2. i 3. Pravilnika o načinu i postupku zapošljavanja u školskoj ustanovi kojim se osigurava jednaka dostupnost javnim službama pod jednakim uvjetima te vrednovanje kandidata prijavljenih na natječaj u Osnovnoj školi Krapinske Toplice, **ravnatelj**  **Osnovne škole Krapinske Toplice, Krapinske Toplice, Zagrebačka 12,**objavljuje

**NATJEČAJ**

**za radno mjesto**

1. **TAJNIK/CA ŠKOLSKE USTANOVE (m/ž), na neodređeno i puno radno vrijeme, ukupno 40 sati tjedno- 1 izvršitelj/izvršiteljica. Rad u jednoj smjeni u Osnovnoj školi Krapinske Toplice, Zagrebačka 12 (matična škola)**

UVJETI:

* Osim općih uvjeta sukladno općim propisima o radu, kandidati/kandidatkinje moraju ispunjavati uvjete iz članka 105. Zakona o odgoju i obrazovanju u osnovnoj i srednjoj školi (NN 87/08, 86/09, 92/10, 105/10, 90/11, 16/12, 86/12, 94/13, 152/14, 7/17, 68/18, 98/19, 64/20, 151/22, 155/23, 156/23) te uvjete propisane Pravilnikom o radu Osnovne škole Krapinske Toplice

* Poslove tajnika može obavljati osoba koja je završila:

1. sveučilišni integrirani prijediplomski i diplomski studij pravne struke ili stručni diplomski studij javne uprave
2. stručni prijediplomski studij upravne struke, ako se na natječaj ne javi osoba iz točke a) ovoga stavka

Radni odnos ne može se zasnovati sa osobom za koju postoje zapreke iz članka 106. Zakona o odgoju i obrazovanju u osnovnoj i srednjoj školi (NN 87/08, 86/09, 92/10, 105/10, 90/11, 16/12, 86/12, 94/13, 152/14, 7/17, 68/18, 98/19, 64/20, 151/22, 155/23, 156/23).

**Uz pisanu i vlastoručno potpisanu prijavu kandidati su obvezni priložiti:**

* životopis, vlastoručno potpisan
* presliku diplome odnosno dokaz o stečenoj stručnoj spremi
* dokaz o državljanstvu (preslika domovnice ili osobne iskaznice)
* uvjerenje da nije pod istragom i da se protiv kandidata ne vodi kazneni postupak glede zapreka za zasnivanje radnog odnosa iz članka 106. Zakona o odgoju i obrazovanju u osnovnoj i srednjoj školi (ne starije od 8 dana od dana objave natječaja)
* potvrdu o ostvarenom radnom stažu (elektronički zapis ili potvrdu o podacima evidentiranim u matičnoj evidenciji Hrvatskog zavoda za mirovinsko osiguranje)

Isprave se prilažu u neovjerenoj preslici i ne vraćaju se kandidatima nakon završenog natječajnog postupka. Kandidat koji bude izabran dužan je dostaviti izvornike ili preslike ovjerene od strane javnog bilježnika traženih isprava prije zaključivanja ugovora o radu.

Sukladno Zakonu o ravnopravnosti spolova (NN 82/08, i 69/17) na natječaj se mogu javiti osobe oba spola, a izrazi koji se koriste u ovom natječaju za osobe u muškom rodu korišteni su neutralno i odnose se i na muške i ženske kandidate.

Osobe koje prema posebnim propisima ostvaruju pravo prednosti, moraju se u prijavi pozvati na to pravo, odnosno uz prijavu priložiti svu propisanu dokumentaciju prema posebnom zakonu.

Osobe koje se pozivaju na pravo prednosti sukladno članku 102. Zakona o hrvatskim braniteljima iz Domovinskog rata i članovima njihovih obitelji (Narodne novine 121/17, 98/19, 84/21), članku 48. f Zakona o zaštiti vojnih i civilnih invalida rata (Narodne novine broj 33/92, 77/92, 27/93, 58/93, 2/94, 76/94, 108/95, 108/96, 82/01, 103/03 i 148/13, 98/19), članku 9. Zakona o profesionalnoj rehabilitaciji i zapošljavanju osoba s invaliditetom (Narodne novine broj 157/13, 152/14, 39/18, 32/20) te članku 48. Zakona o civilnim stradalnicima iz Domovinskog rata (Narodne novine broj 84/21), dužne su u prijavi na javni natječaj pozvati se na to pravo i uz prijavu priložiti svu propisanu dokumentaciju prema posebnom zakonu, a imaju prednost u odnosu na ostale kandidate samo pod jednakim uvjetima.

Osobe koje se pozivaju na pravo prednosti pri zapošljavanju iz članka 102. stavaka 1. - 3. Zakona o hrvatskim braniteljima iz Domovinskog rata i članovima njihovih obitelji („Narodne novine“ br. 121/17,98/19, 84/21) dužne su priložiti sve dokaze o ispunjavanju traženih uvjeta iz natječaja, te dostaviti i dokaze iz članka 103. stavka 1. navedenog Zakona u svrhu ostvarivanja prava prednosti pri zapošljavanju, a koji su objavljeni na poveznici Ministarstva hrvatskih branitelja:

[https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf](https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf)

Osobe koje se pozivaju na pravo prednosti pri zapošljavanju prema Zakonu o civilnim stradalnicima iz Domovinskog rata (NN br. 84/21) uz prijavu na natječaj dužne su priložiti sve dokaze o ispunjavanju traženih uvjeta iz natječaja, te dostaviti i dokaze iz navedenog Zakona u svrhu ostvarivanja prava prednosti pri zapošljavanju, a koji su objavljeni na poveznici Ministarstva hrvatskih branitelja:

[https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf](https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf)

Prijavom na natječaj kandidati daju privolu za obradu osobnih podataka navedenim u svim dostavljenim prilozima odnosno ispravama za potrebe natječajnog postupka sukladno Općoj uredbi o zaštiti osobnih podataka.

Za prijavljene kandidate koji ispunjavaju formalne uvjete natječaja provest će se testiranje sukladno čl.4. Pravilnika.

Povjerenstvo za provedbu natječaja će istovremeno s objavom natječaja na mrežnoj stranici škole (http://os-krapinske-toplice.skole.hr/natjecaji\_za\_zaposljavanje) pod rubrikom „Natječaji za zapošljavanje“ objaviti Obavijest o sadržaju i načinu testiranja, te pravne izvore za pripremu kandidata za testiranje.

Povjerenstvo za provedbu natječaja će na mrežnoj stranici škole (http://os-krapinske-toplice.skole.hr/natjecaji\_za\_zaposljavanje) pod rubrikom „Natječaji za zapošljavanje“ objaviti vrijeme i mjesto održavanja testiranja kandidata najmanje 5 dana prije održavanja testiranja.

O rezultatima natječaja kandidati će biti obaviješteni putem mrežne stranice škole (<http://os-krapinske-toplice.skole.hr/natjecaji_za_zaposljavanje>) pod rubrikom „Natječaji za zapošljavanje“.

Rok za podnošenje prijave je osam ( 8 ) dana od dana objave natječaja odnosno **do 14. lipnja 2025. godine.**

Prijave s dokazima o ispunjavanju uvjeta natječaja dostaviti na adresu škole: **Osnovna škola Krapinske Toplice, Zagrebačka 12, 49 217 Krapinske Toplice s naznakom „natječaj-tajnik/ca“.**

Kandidatom prijavljenim na natječaj smatra se samo osoba koja podnese pravodobnu i potpunu prijavu te ispunjava formalne uvjete iz natječaja.

O rezultatima natječaja kandidati će biti obaviješteni putem web stranice u zakonskom roku.

RAVNATELJ ŠKOLE:

\_\_\_\_\_\_\_\_\_\_\_\_\_\_\_\_\_

Samson Štibohar, dipl.teolog.

Dostavlja se:

1. Hrvatski zavod za zapošljavanje, Područni ured Krapina

(mrežna stranica i oglasna ploča),

1. Mrežna stranica i oglasna ploča Škole,
2. Pismohrana Škole, ovdje.